Suchinthana/ta-wikipedia huggingface dataset:
திரிபலா

திரிபலா (Triphala) என்பது இந்திய பாரம்பரிய [சித்த மருத்துவ]]  மருந்துகளில் தலையானதாகக் கருதப்படுகிறது. இது ஒரு முழுமையான வேதிப்பொருளாகவும், காயகல்பமாகவும் கருதப்படுகிறது. மூலிகைகளான கடுக்காய் (Terminalia chebula), தான்றிக்காய் (Terminalia belerica), நெல்லிக்காய் (Emblica officinalis) ஆகிய மூன்றின் கலவை, முறையே 1 : 2 : 3 என்ற விகிதத்தில்  சேர்ந்த கலவையே, திரிபலா என்றழைக்கப்படுகிறது. உலகம் முழுவதும் ஆயுர்வேத மருத்துவர்களால், பெரும்பாலான நோய்களுக்கு மருந்தாகப் பயன்படுத்தப்படுகிறது. சித்தமருத்துவர்களால், மனித உடலின் பித்தம், கபம், வாதம் போன்றவை சமன்படுத்தப்படுவதாக நம்பப்படுகிறது.

தனித்தனி இயல்புகள்

கடுக்காய்
இதனை ஹரீதகி என்றும், பிராணதா என்றும் மருத்துவர்கள் அழைப்பார்கள். மேலும், விஜயா, அமிர்தா, காயஸ்தா, ஹேமவதி, பத்யா, சிவா என்ற பெயர்களும் உண்டு. அறுசுவையில் உப்பைத் தவிர, பிற ஐந்து சுவைகளும் கொண்டதாக உள்ளது. கடுக்காயின் விதைகள், நஞ்சு என்பதால், அவற்றை நீக்கிய பின்புதான் பயன்படுத்த வேண்டும். கடுக்காயில் ஏழு வகைகள் உள்ளதென சித்த மருத்துவ நூல்கள் குறிப்பிடுகின்றன.

தான்றி
தான்றிக்காயை, கர்ஷம், அக்ஷம் என்பர். இதன் அடிமரம் பத்து அடிகள் அகலமும், உச்சிப்பகுதி 120 அடி வரைகூட வளரும் இயல்புடையதால், மஹாவிருக்ஷமாகக் (உயரியத் தாவரம்) கருதப்படுகிறது. நுரையீரல் நோய்களுக்கு, பல முறைகளில் நோயாளிக்கு ஏற்ற வகையில், சித்தமருத்தவர்களால் மருந்தாகத் தரப்படுகிறது.

நெல்லிக்காய்
இதனை வயஸ்தா என்று அழைக்கின்றனர். வயஸ்தா என்று சொன்னால் மூப்படையாமல் காக்கச் செய்வது என்று பொருளாகும். இதற்குச் சிவா என்றும், பலம் என்றும், தாத்ரீ பலம், அமிர்தா என்றும் அழைப்பர். உப்புச்சுவை இல்லாதது. அதிக அளவில் வைட்டமின் சி, இதர ஊட்டச் சத்துகள் நிறைந்துள்ளன.

திரிபலா சூரணம்
மேற்கூறிய மூன்று இயற்கையான உலர்ந்த பொருட்களை சம அளவு எடுத்து, இடிப்பதினால் வரும் கூட்டு மாவுப் பொருளே திரிபலா சூரணம் ஆகும். இதனை சித்தமருத்துவத்தில் கூறப்படும் வெறுக்கடி அளவு எடுத்து, தேன் கலந்து உண்டால், இதன் பலன் இரட்டிப்பாகும் என சித்த மருத்துவர் கூறுகின்றனர்.

கிடைப்பதாகக் கூறப்படும் பயன்கள்
திரிபலா சூரணத்தை, ஒவ்வொரு நாளும் உண்டால், நமது நோய் எதிர்ப்புத் திறன் மேம்படும். வளர்சிதை மாற்றம் சீராகும். செரிமானம் சீராகும்.குருதியின் சிறப்பியல்புகள் மேலோங்கும்.. கல்லீரல், நுரையீரலில் புண்கள் நீங்கும் தன்மை அதிகமாகும். மஞ்சள் காமாலை, ஈழை நோய் இருப்பவர்களுக்கு, உரிய ஊட்டத்தைத் தருகிறது. தோலின் அரிப்பு, கருமை, சிவப்புப் புள்ளிகளுக்கும், பாதத்தின் பித்த வெடிப்புகளுக்கும் பூச்சு மருந்தாகவும் பயன்படுகிறது.

மேற்கூறிய மருத்துவப்பயன்களிலும், இதன் தயாரிப்பிலும் மாறுபட்ட கருத்துக்கள், ஆயுர்வேத மருத்துவர்களிடம் திகழ்கிறது.

வேதிக்கூறுகள்
இதிலுள்ள வேதிக்கூறுகள் இன்னும், சோதனைச்சாலையில் ஆயப்படவில்லை. எனினும், சில அடிப்படைத் தேவையான, மனித உடலுக்கு நன்மை பயக்கும், நல்ல வேதிப்பொருட்கள்(gallic acid, chebulagic acid, & chebulinic acid)  இருப்பதாக பரவலாக நம்பப்படுகிறது. திரிபலாவில் உயிர் வளியேற்ற எதிர்ப்பொருள் இருப்பதாக, எலிகளில் நடத்தப்பட்ட சோதனைகளில் தெரியவருகிறது. எனினும், மனிதனிடத்தில் ஆய்வுகள் நடத்தப்படவில்லை.

காட்சியகம்

மேற்கோள்கள்

இந்திய மருத்துவங்கள்
உணவியல்
மூலிகை மருத்துவம்
பாரதிய ஜனதா கட்சியின் முதலமைச்சர்கள் பட்டியல்

பாரதிய ஜனதா கட்சியின் தலைமையில் இந்திய  மாநிலங்களை ஆண்ட மற்றும் ஆண்டு கொண்டிருக்கும் முதல்வர்களின் பட்டியல்:

அருணாசலப் பிரதேசம்

அசாம்

Key
 – பதவியில்

சத்தீஸ்கர்

ஒடிசா

தில்லி

கோவா
 
 
  (பதவியில் உள்ளவர்)

 
Key
 – பதவியில்

துணை முதல்வர்                         
 பிரான்சிஸ் டிசோசா: 9 மார்ச் 2012-14 மார்ச் 2017
 மனோகர் அஜாகோன்கர்: 28 மார்ச் 2019 - 15 மார்ச் 2022         
 சந்திரகாந்த் கவ்லேகர் :13 சூலை 2019 - 15 மார்ச் 2022

குசராத்து

அரியானா

இமாசலப் பிரதேசம்
 சாந்தகுமார்
 பிரேம் குமார் துமால்
 ஜெய்ராம் தாகூர்

ஜார்கண்ட்
 பாபுலால் மராண்டி 
 அருச்சுன் முண்டா
 ரகுபர் தாசு

கர்நாடகா
 பி. எஸ். எடியூரப்பா 
 டி. வி. சதானந்த கௌடா 
 செகதீசு செட்டர்
 பி. எஸ். எடியூரப்பா
 பசவராஜ் பொம்மை (பதவியில் உள்ளார்)

மத்தியப் பிரதேசம்
 சுந்தர்லால் பட்வா
 உமா பாரதி
 பாபுலால் கௌர் 
 சிவ்ராஜ் சிங் சௌஃகான் (பதவியில் உள்ளார்)

மகாராட்டிரா

இராஜஸ்தான்

உத்தராகண்ட்
 நித்தியானந்த சுவாமி
  பகத்சிங் கோசியாரி
 புவன் சந்திர கந்தூரி 
 ரமேசு போக்கிரியால்
 திரிவேந்திர சிங் ராவத்

உத்தரப் பிரதேசம்
 
 
  (பதவியில் உள்ளவர்)

Key
 – பதவியில்

மணிப்பூர்

 – பதவியில்

திரிபுரா

Key
 – பதவியில்

இதனையும் காண்க
 குஜராத் முதலமைச்சர்களின் பட்டியல்

குறிப்புகள்

மேற்கோள்கள்

வெளி இணைப்புகள்

இந்தியப் பட்டியல்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
கேகோங்க் அபாங்க்

கேகோங்க் அபாங்க் (Gegong Apang) (பிறப்பு: 8 சூலை 1949) இந்தியாவின் அருணாச்சலப் பிரதேசம் மாநிலத்தைச் சேர்ந்த அரசியல்வாதி ஆவார். பட்டியல் பழங்குடி இனத்தைச் சேர்ந்த அபாங்க், அருணாச்சலப் பிரதேசத்தின் முதலமைச்சராக 18 சனவரி 1980 முதல் 19 சனவரி 1999 முடியவும், பின்னர் ஆகஸ்டு 2003 முதல் ஏப்ரல் 2007 முடியவும் பணியாற்றியவர்.

அரசியல்
இங்கியாங்-பங்ஜின்  சட்டமன்ற தொகுதியிலிருந்து, அருணாசலப் பிரதேச சட்டமன்றத்திற்கு 1978, 1980, 1984  ஆண்டுகளில் மூன்று முறை தேர்ந்தெடுக்கப்பட்டவர். பின்னர் மேல் சியாங் சட்டமன்றத் தொகுதியிலிருந்து 1990, 1995, 2000 மற்றும் 2004 ஆண்டுகளில் நடந்த தேர்தல்களில், மாநில சட்டமன்றத்திற்கு தேர்ந்தேடுக்கப்பட்டார். 
 
அபாங்க் 1980-இல் முதல் முறையாக அருணாசலப் பிரதேச மாநில முதல்வரக தேர்ந்தெடுக்கப்பட்டார். 1999 முடிய முதல்வராக பதவி வகித்த அபாங்க் மீது, ஆளும்  இந்திய தேசிய காங்கிரசு கட்சி, சட்டமன்றத்தில் நம்பிக்கையில்லாத் தீர்மானம் கொண்டு வந்ததால், முதலமைச்சர் பதவியைத் துறந்தார்.

பின்னர் 2003-இல் ஐக்கிய ஜனநாயக் கட்சியை துவக்கிய சில மாதங்களில், அபாங்க் மற்றும் அவரது ஆதரவு சட்டமன்ற உறுப்பினர்கள் பாரதிய ஜனதா கட்சியில் இணைந்ததால், வடகிழக்கு இந்தியாவின் அருணாச்சலப் பிரதேசத்தில் முதன்முறையாக பாரதிய ஜனதா ஆட்சி மலர வழிவகுத்தது.  2004  நாடாளுமன்றத் தேர்தலில் பாரதிய ஜனதா கட்சி தோற்றதால், அபாங்க் மீண்டும் இந்திய தேசிய காங்கிரசில் இணைந்தார். அக்டோபர் 2004-இல் நடைபெற்ற மாநில சட்டமன்றத் தேர்தலில், காங்கிரசு கட்சி வெற்றி பெற்றதால், அபாங்க் மீண்டும் அருணாச்சலப் பிரதேசத்தின் முதலமைச்சரானார். 9 ஏப்ரல் 2007-இல் தோர்ஜி காண்டு மாநில முதல்வராக பதவி ஏற்கும் வரை முதல்வர் பணியில் தொடர்ந்தார்.

காங்கிரசு கட்சியிலிருந்து விலகிய அபாங்க், 17 பிப்ரவரி 2014-இல் மீண்டும் பாரதிய ஜனதா கட்சியில் இணைந்து கொண்டார்.

ஊழல் குற்றச்சாட்டுகள்
ஆகஸ்டு 2010-இல் 1,000 கோடி ரூபாய் ஊழல் குற்றச்சாட்டில் அபாங்க் கைதானார். அரசியல் பழி வாங்குதல் பொருட்டு, இத்தகைய குற்றச்சாட்டுகள் தன் மீது காங்கிரசு கட்சி தொடர்ந்துள்ளதாக அபாங்க் வலியுறுத்தியுள்ளார்.

மேற்கோள்கள்

வெளி இணைப்புகள்
 Apang returns to Congress 
 Apang Ministry sworn in 
Frontline -  A defection drama

1949 பிறப்புகள்
12வது மக்களவை உறுப்பினர்கள்
இந்திய அரசியல்வாதிகள்
வாழும் நபர்கள்
பாரதிய ஜனதா கட்சி அரசியல்வாதிகள்
அருணாச்சலப் பிரதேச முதலமைச்சர்கள்
சம்பூர்ணாநந்தர்

சம்பூர்ணாநந்தர்  (Sampurnanand)  (1891 - 1969) – 10 January 1969)சமசுகிருதம் மற்றும் இந்தி மொழி அறிஞரும், ஆசிரியரும் ஆவார். பின்னர் இந்திய தேசிய காங்கிரசு கட்சியில் இணைந்து முழுநேர  அரசியல்வாதியானவர். 1952 – 1952 மற்றும் 1957 – 1962 காலங்களில் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர். சம்பூர்ணாநந்தர்,  உத்தரப் பிரதேச மாநிலத்தின் இரண்டாவது முதலமைச்சாராக 1954 முதல் 1960 முடிய ஆறு ஆண்டுகள் பணியாற்றியவர்.

பின்னர் 1962 முதல் 1967 முடிய இராஜஸ்தான் மாநில ஆளுரனாக  பதவி வகித்தார்.

மேற்கோள்கள்

2. ^ Biography of Dr. Sampurnanand .

வெளி இணைப்புகள்
 http://www.library.utoronto.ca/mediacommons/microtext/collection/pages/sampurnd.html 
 http://www.ncra.tifr.res.in/~basi/06March/0634065.PDF
 http://www.infochangeindia.org/HumanIstory.jsp?recordno=2861&section_idv=13 
 http://timesofindia.indiatimes.com/articleshow/202904.cms

1891 பிறப்புகள்
1969 இறப்புகள்
உத்தரப் பிரதேச முதலமைச்சர்கள்
இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
சர்பானந்த சோனாவால்

சர்பானந்த சோனாவால் (Sarbananda Sonowal) (பிறப்பு: 31 அக்டோபர் 1961) இந்திய அரசியல்வாதியான இவர், 2016-ஆம் ஆண்டு முதல் 2021-ஆம் ஆண்டு வரை அசாம் மாநிலத்தின் 14வது முதலமைச்சராக இருந்தார்.
சர்பானந்த சோனாவால், 16ஆவது இந்திய நாடாளுமன்ற மக்களைவைக்கு, அசாமின் லக்கீம்பூர் தொகுதியிலிருந்து பாரதிய ஜனதா கட்சி சார்பில் போட்டியிட்டு வென்றவர்.

இவர் தற்போது துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் ஆயுஷ் அமைச்சகத்தின் மூத்த அமைச்சராக உள்ளார்.

வரலாறு
மேலும் அசாம் மாநில பாரதிய ஜனதா கட்சித் தலைவராக இருந்தவர்.
நரேந்திர மோடி அமைச்சரவையில் இளைஞர் மற்றும் விளையாட்டுத் துறை அமைச்சகத்திலும், தொழில் முனைவோர் மற்று திறன் மேம்பாட்டு அமைச்சகத்திலும், தனி பொறுப்புடன் கூடிய ராஜாங்க அமைச்சராகப் பொறுப்பு வகித்தவர்.

2011க்குப் பின்னர் அசாம் கன பரிசத் கட்சியிலிருந்து விலகிய சர்பானந்த சோனாவால், பாரதிய ஜனதா கட்சியில் இணைந்தவர்.

மே 2016-இல் அசாம் சட்டமன்றத் தேர்தலில், பாரதிய ஜனதா கட்சியின் சார்பாக, மஜௌலி தொகுதியிலிருந்து போட்டியிட்டு வென்று, அசாம் மாநிலத்தின் 14ஆவது முதல்வராகப் மே 2016-இல் பொறுப்பு ஏற்றுக் கொண்டவர்.

இதனையும் காண்க 
பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள் 

1961 பிறப்புகள்
14வது மக்களவை உறுப்பினர்கள்
16வது மக்களவை உறுப்பினர்கள்
வாழும் நபர்கள்
அசாமைச் சேர்ந்த பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அசாம் முதலமைச்சர்கள்
இந்திய அமைச்சர்கள்
இந்திய அமைச்சரவை உறுப்பினர்கள்
18ஆவது மக்களவை உறுப்பினர்கள்
கல்யாண் சிங்

கல்யாண் சிங் (Kalyan Singh) (பிறப்பு:1932) (இறப்பு 2021) இந்தியாவின் உத்திரப் பிரதேச மாநிலத்தின் முதலமைச்சராக இருமுறை பணியாற்றியவர். இந்திய நாடாளுமன்ற மக்களவை உறுப்பினராக 2009 - 2014 ஆண்டுகளில் செயல்பட்டவர்.  பின்னர் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டார்.   கல்யாண் சிங், உத்தரப் பிரதேசத்தின்  முதல்வராக இருந்த காலத்தில் பாபர் மசூதி இடிக்கப்பட்டது

அரசியல்

முதலமைச்சர் பதவியில்
சூன் 1991 அன்று முதன் முறையாக உத்தரப் பிரதேச மாநில முதலைமைச்சராக பொறுப்பு ஏற்றுக் கொண்டார். பாபர் மசூதி இடிப்பு அன்றே தனது முதலமைச்சர் பதவியை துறந்தார். பின்னர் 1997 முதல் 1999 முடிய இரண்டாம் முறையாக மீண்டும் பிரதேச மாநில முதலமைச்சராகத் தேர்ந்தெடுக்கப்பட்டார்.

மக்களவை  உறுப்பினர் பதவியில்
ஏடா மக்களவைத் தொகுதியிலிருந்து போட்டியிட்டு வென்று,  நாடாளுமன்ற மக்களவை உறுப்பினராக 2009 முதல் ஏப்ரல் 2014 முடிய செயல்பட்டவர்.

ஆளுநர் பதவியில்
கல்யாண் சிங் 4 செப்டம்பர் 2014  முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டவர்.

மறைவு
21 ஆகஸ்டு 2021 அன்று தமது 89வது அகவையில் கல்யாண் சிங் உடல்நலக் குறைவால் லக்னோவில் மறைந்தார்.

விருது
 பத்ம விபூசண் (2022)

இதனையும் காண்க
 பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள்

வெளி இணைப்புகள்
 Kalyan Singh, Governor of Rajasthan
 
 

உத்தரப் பிரதேச முதலமைச்சர்கள்
15வது மக்களவை உறுப்பினர்கள்
1932 பிறப்புகள்
2021 இறப்புகள்
14வது மக்களவை உறுப்பினர்கள்
வாழும் நபர்கள்
பாரதிய ஜனதா கட்சி அரசியல்வாதிகள்
உத்தரப் பிரதேச அரசியல்வாதிகள்
சி. விஜயதரணி

சி. விசயதரணி (S Vijayadharani) என்பவர் ஒரு இந்திய அரசியல்வாதியாவார். இவர் 2011, 2016 மற்றும் 2021 ஆகிய மூன்று தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் விளவங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு மூன்று முறை தேர்ந்தெடுக்கப்பட்டார். 24 பிப்ரவரி 2024 இல் இந்திய தேசிய காங்கிரசிலிருந்து விலகி பாரதிய ஜனதா கட்சியில் இணைத்துக் கொண்டார்.

குடும்பம்
இவர் கவிமணி தேசிக விநாயகம் பிள்ளையின் கொள்ளுப் பேத்தியாவார். விசயதரணியின் பெற்றோர் இருவருமே மருத்துவர்கள். அவரது தாயார் பகவதி, 1977-ஆம் ஆண்டில், தமிழ்நாடு மகளிர் காங்கிரசு தலைவராக இருந்தவர். விஜயதரணி ஒன்பது வயதாக இருக்கும் போது தந்தை இறந்து விட்டார். சென்னை சட்டக்கல்லூரியில் படித்துக் கொண்டிருக்கும் போதே மாணவர் காங்கிரசில் இணைந்த விஜயதாரணி, 25 வயது வரை இளைஞர் காங்கிரசில் தீவிரமாகச் செயல்பட்டார். அதன் பிறகு  காங்கிரசுக் கட்சியில் இணைந்து செயல்படத் துவங்கினார். கணிப்பொறியாளாரான இவரது கணவர் சிவகுமார் கென்னடி  என்பவர் மார்ச் 2016-இல் இறந்து விட்டார். விசயதரணிக்கு ஒரு மகளும், ஒரு மகனும் உள்ளனர்.

அரசியல் வாழ்க்கை

இந்திய தேசிய காங்கிரசு 
இவர் தமிழ்நாடு மகளிர் காங்கிரசின் முன்னாள் தலைவர் இருந்தார். 2016 ஆண்டில் இவர் அகில இந்திய மகளிர் காங்கிரசின் பொதுச் செயலாளராக கர்நாடகாவில் நியமிக்கப்பட்டார். 2016 ஆம் ஆண்டில் இரண்டாவது முறையாக தமிழ்நாடு சட்டமன்றத்திற்கு தேர்ந்தெடுக்கப்பட்டார். மீண்டும் இவர் 2021 ஆம் ஆண்டில் மூன்றாவது முறையாக அதே  விளவங்கோடு தொகுதியில் இருந்து தேர்ந்தெடுக்கப்பட்டார்.

இந்திய தேசிய காங்கிரசு கட்சிப் பதவிகள் 

தலைவர், தமிழ்நாடு மகளிர் அணி, இந்திய தேசிய காங்கிரசு கட்சி, (6 ஆகஸ்டு – 22 சனவரி 2016)
 பொதுச் செயலாளர், அகில இந்திய மகளிர் காங்கிரசு (4 மார்ச் 2016 முதல் ) 
 தமிழ்நாடு காங்கிரசு கட்சியின் சட்டமன்ற கொறடா.. (24 பிப்ரவரி 2023 வரை)

பாஜக (2024-தற்போது) 
தனது பதவி விலகல் கடிதத்தை காங்கிரசு கட்சி அலுவலகத்தில் பகிர்ந்து கொண்டார், பின்னர் 24 பிப்ரவரி 2024 அன்று தில்லியிலுள்ள பாஜக அலுவலகத்தில் லோ. முருகன் முன்னிலையில் பாரதிய ஜனதா கட்சியில் இணைந்தார். "காங்கிரசு கட்சியில் பெண்களுக்கு முக்கியத்துவம் கொடுப்பதில்லை. பெண்களை தலைவர்களாக பார்க்கவும், ஏற்கவும் காங்கிரசுக்கு மனநிலை இல்லை. பெண்களுக்கான வாய்ப்புகள் காங்கிரசு கட்சியில் மறுக்கப்படுகின்றன. ஆனால் பாஜகவில் முத்தலாக், இசுலாமிய பெண்களுக்கான சொத்துரிமை என பாஜக பெண்களுக்கான பல முன்னேற்ற திட்டங்களை கொண்டு வந்துள்ளது, பாஜக ஆட்சியில் இலங்கை கடற்படையால் கைது செய்யப்பட்ட பல மீனவர்கள் மீட்கப்பட்டுள்ளனர். ஆனால், காங்கிரசு காலத்தில் நூற்றுக்கணக்கான மீனவர்கள் இலங்கை கடற்படையால் கொல்லப்பட்டுள்ளனர்." என்று பாஜகவில் இணைந்த பிறகு தில்லியில் கூறினார்.

மேற்கோள்கள்

வெளி இணைப்புகள்
 என்ன செய்தார் எம்.எல்.ஏ.? - எஸ்.விஜயதரணி (விளவங்கோடு)
தளங்கள் வேறு, இலக்கு ஒன்று: சமூக உரிமைக்காகப் போராடும் 2 பெண் `போராளிகள்'

கன்னியாகுமரி மாவட்ட நபர்கள்
தமிழ்நாடு சட்டமன்ற உறுப்பினர்கள்
வாழும் நபர்கள்
21-ஆம் நூற்றாண்டு இந்திய அரசியல்வாதிகள்
தமிழ்ப் பெண் அரசியல்வாதிகள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தமிழக சட்டமன்ற பெண் உறுப்பினர்கள்
பாபுலால் மராண்டி

பாபுலால் மராண்டி (Babu Lal Marandi) (பிறப்பு: 11 சனவரி 1958), ஜார்கண்ட் மாநிலத்தின் முதலாவது முதல் அமைச்சர் ஆவார். 
பாரதிய ஜனதா கட்சி யின் முக்கியத் தலைவரும் ஆவார். 
2009 மற்றும் 2014ஆம் ஆண்டு இந்திய நாடாளுமன்ற மக்களவைக்கு கோடர்மா மக்களவைத் தொகுதியிலிருந்து தேர்ந்தெடுக்கப்பட்டவர்.அடல் பிகாரி வாஜ்பாய் தலைமையிலான இந்திய நடுவண் அரசில் காடுகள், சுற்றுச்சூழல் அமைச்சகத்தின், இராசாங்க அமைச்சராக பணியாற்றியவர்.

அரசியல்
1991-இல் பாரதிய ஜனதா கட்சி சார்பாக தும்கா மக்களவைத் தொகுதியில் போட்டியிட்டு தோல்வி கண்டவர். 1996 ஜார்கண்ட் சட்டமன்றத் தேர்தலில் சிபு சோரனிடம் 5,000 வாக்குகள் குறைவாகப் பெற்று வெற்றி வாய்ப்பை இழந்தார். 1996-இல் பாரதிய ஜனதா கட்சியின் ஜார்கண்ட் மாநிலத் தலைவராக நியமிக்கப்பட்டார்.

1998 நாடாளுமன்ற மக்களவைத் தேர்தலில் ஜார்கண்ட் மாநிலத்தின் 14  நாடாளுமன்ற தொகுதிகளில் 12 தொகுதிகளை கைப்பற்றி சிபு சோரனின் ஜார்க்கண்ட் முக்தி மோர்ச்சா கட்சியை கலங்கச் செய்தவர் பாபுலால் மராண்டி. 
பாபுலால் மராண்டி சந்தாலி பழங்குடியினத்தைச் சேர்ந்தவர்.

ஜார்கண்ட் மாநிலத்தில் முதல் தேசிய ஜனநாயகக் கூட்டணி ஆட்சி
2000-ஆம் ஆண்டில் பிகார் மாநிலத்திலிருந்து ஜார்கண்ட் மாநிலத்தை பிரித்த போது, 2000-ஆம் ஆண்டில் நடைபெற்ற ஜார்கண்ட் சட்டமன்றத் தேர்தலில் தேசிய ஜனநாயகக் கூட்டணி வெற்றி பெற்று, ஜார்கண்ட் மாநிலத்தின் முதலாவது முதலமைச்சராக பாபுலால் மராண்டி பதவி ஏற்றார்.

ஐக்கிய ஜனதா தளக் கட்சியின் கட்டாயத்தின் பேரில், பாபுலால் மராண்டி 2003-இல் முதலமைச்சர் பதவியிலிருந்து விலகியதால், அருச்சுன் முண்டா முதல்வரானார்.

சார்க்கண்டு விகாசு மோர்சா (பிரசாதந்திரிக்) (JVM)
2006-இல் பாபுலால் மராண்டி பாரதிய ஜனதா கட்சியிலிருந்து விலகி, சார்க்கண்டு விகாசு மோர்சா (பிரசாதந்திரிக்) எனும் மாநிலக் கட்சியை நிறுவினார்.

இதனையும் காண்க
பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள்

வெளி இணைப்புகள் 
 Home Page on the Parliament of India's Website 

1949 பிறப்புகள்
12வது மக்களவை உறுப்பினர்கள்
இந்திய அரசியல்வாதிகள்
ஜார்க்கண்டு மாநில முதல்வர்கள்
இந்திய அரசியல் கட்சித் தலைவர்கள்
ஜார்க்கண்ட் அரசியல்வாதிகள்
வாழும் நபர்கள்
இந்திய அமைச்சர்கள்
1958 பிறப்புகள்
14வது மக்களவை உறுப்பினர்கள்
15வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
13வது மக்களவை உறுப்பினர்கள்
சந்தாலிகள்
பட்டியல் பழங்குடி நபர்கள்
மாஸ்டர் வேணு

மாஸ்டர் வேணு எனப் பிரபலமாக அறியப்பட்ட மத்துரி வேணுகோபால் (1916–1981) ஒரு இந்திய திரைப்பட இசையமைப்பாளர் ஆவார். இவர் பல தமிழ், தெலுங்குத் திரைப்படங்களுக்கு இசையமைத்துள்ளார். நடிகர் பானு சந்தர் இவரது மகனாவார்.

இசையமைத்த தமிழ்த் திரைப்படங்கள்
இது முழுமையான பட்டியல் அல்ல.

சில பிரபலமான பாடல்கள்
இந்தப் பட்டியல் இன்டியன் ஹேரிடேஜ் தளத்திலிருந்து தொகுக்கப்பட்டது.

சான்றாதாரம்

வெளி இணைப்புகள்
 

தமிழ்த் திரைப்பட இசையமைப்பாளர்கள்
தெலுங்குத் திரைப்பட இசையமைப்பாளர்கள்
1916 பிறப்புகள்
1981 இறப்புகள்
கிருஷ்ணா மாவட்ட நபர்கள்
எது நிஜம்

எது நிஜம் 1956 ஆம் ஆண்டு வெளியான ஒரு இந்திய தமிழ்த் திரைப்படமாகும். வீணைக் கலைஞரும் திரைப்பட இயக்குநருமான எஸ். பாலச்சந்தர் இயக்கத்தில் உருவான இத்திரைப்படத்தில் நாகபூஷணம், சௌகார் ஜானகி ஆகியோர் முக்கிய பாத்திரங்களில் நடித்திருந்தார்கள். இத்திரைப்படம் தெலுங்கு மொழியில் எதி நிஜம்  (ఏది నిజం) என்ற பெயரில் தயாரிக்கப்பட்டு, தமிழுக்கு மொழிமாற்றம் செய்யப்பட்டது. இத்தாலியத் திரைப்படமான  Puzitor என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது.

திரைக்கதைச் சுருக்கம்
ஒரு கிராம முன்சீப்பின் அக்கிரமத்தையும், அதிகாரத்தையும் மூலமாகக் கொண்டது இத்திரைக்கதை. கோதண்டன் ஒரு கிராமத் தொழிலாளி. அவனது மனைவி லட்சுமி. அந்தக் கிராமத்தின் முன்சீப் ஒரு தீயவன். அவன் லட்சுமியை அடைய பல வழிகளைக் கையாளுகிறான். கிராமத்திலுள்ள நாட்டு வைத்தியர், கிராம பூஜாரி மற்றும் சிலரும் அந்த முன்சீப்புக்கு உதவுகிறார்கள். கோதண்டனின் நண்பனான திருப்பதி வெளிப்படையாக முன்சீப்பை எதிர்க்கிறான். முன்சீப்பின் பல தில்லுமுல்லுகளை அம்பலமாக்குகிறான். இதனால் ஆத்திரமுற்ற முன்சீப், திருப்பதியை கொலை செய்வித்து பழியை கோதண்டன் மீது சுமத்திவிடுகிறான். இதனால் கோதண்டன் சிறைக்குச் செல்கிறான். சிறையிலிருந்து மீண்டு வந்த கோதண்டனுக்கு உண்மைகள் தெரிய வருகிறது. அவன் முன்சீப்பை தாக்குகிறான். காட்டில் ஒளிந்து கொண்டிருக்கும் கோதண்டனை போலீசார் கைது செய்கிறார்கள். கோதண்டன் எது நிஜம் என்பதை எப்படி நிலைநாட்டுகிறான் என்பதே மீதிக்கதையாகும்.

நடிகர்கள்
 நாகபூஷணம் - கோதண்டன்
 சௌகார் ஜானகி - லட்சுமி
 கும்மடி வெங்கடேஸ்வர ராவ் - முன்சீப்
 ரமணா ரெட்டி - நாட்டு வைத்தியர்
 ஜகோ ராவ் - திருப்பதி
 வேங்கட சுப்பையா - பூஜாரி
நடனம்
 ஈ. வி. சரோஜா
 மாடி லட்சுமி

பாடல்கள்
திரைப்படத்துக்கு இசையமைத்தவர் மாஸ்டர் வேணு. பாடல்களை கு. மா. பாலசுப்பிரமணியம், கு. சா. கிருஷ்ணமூர்த்தி ஆகியோர் எழுதினார்கள். சீர்காழி கோவிந்தராஜன், ஜிக்கி, என். எல். கானசரஸ்வதி, வி. ஜே. வர்மா, மாதவப்பள்ளி சத்யம் ஆகியோர் பின்னணி பாடியுள்ளனர். படத்தின் ஆரம்பத்தில் வரும் சீர்காழி கோவிந்தராஜன் குழுவினர் பாடிய எது நிஜம் என்ற பாடலும், ஜோரான ஜோடி மாமா, சோறுண்ண வாங்க என்ற ஜிக்கி பாடிய பாடலும் பிரபலமானவை.

உசாத்துணை

மேற்கோள்கள்

வெளி இணைப்புகள்
 

1956 தமிழ்த் திரைப்படங்கள்
இந்தியத் தமிழ்த் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
1956 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
மதன் லால் குரானா

மதன் லால் குரானா (Madan Lal Khurana, 15 அக்டோபர் 1936 - 27 அக்டோபர் 2018) சுயம்சேவாக் சங்கத்தின் ஆர் எஸ் எஸ் பிரச்சாரகரும், பாரதிய ஜனதா கட்சியின் மூத்த தலைவரும் ஆவார். தில்லி மாநிலத்தின் முதலமைச்சராக 1993 முதல் 1996 முடிய பதவியில் இருந்தவர். மேலும் இராஜஸ்தான் மாநில ஆளுநர் பதவியில் சனவரி 2004 முதல் நவம்பர் 2004 முடியப் பதவி வகித்தவர். இந்தியப் பிரிவினையின் போது தற்கால பாகிஸ்தானிலிருந்து இந்தியாவின் தலைநகரமான தில்லி மாநகரத்தின் கீர்த்தி நகரில் குடும்பத்துடன் அகதியாக குடியேறியவர். மதன்லால் குரானா தனது பட்டப்படிப்பை தில்லியின் கிரோரி மால் கல்லூரியில் முடித்தவர்.

ஜன சங்கம்
அரசியல் களத்திற்கு வருவதற்கு முன்பு விஜய் குமார் மல்ஹோத்திராவுடன் மாலைநேரக் கல்லூரி ஆசிரியராக பணிபுரிந்தவர். பின்னர் தில்லி ஜன சங்கத்தின் பொதுச்செயலராக 1965 முதல் 1967 முடிய செயல்பட்டார்.

பாரதிய ஜனதா கட்சி
பாரதிய ஜனதா கட்சியின் தில்லி மாநில முதலமைச்சராக 1993 முதல் 1996 முடிய இருந்தவர்.

அடல் பிகாரி வாஜ்பாய் தலைமையிலான அமைச்சரவையில் நாடாளுமன்ற விவகாரத் துறை மற்றும் சுற்றுலா அமைச்சகத்தின் அமைச்சராக செயல்பட்டவர். பின்னர் இராஜஸ்தான் மாநில ஆளுநராக 14 சனவரி 2004 முதல் 28 அக்டோபர் 2004 முடிய பதவி வகித்தவர். 9, 10, 12 மற்றும் 13வது இந்திய நாடாளுமன்ற மக்களவை உறுப்பினராக இருந்தவர்.

மேற்கோள்கள்

1936 பிறப்புகள்
2018 இறப்புகள்
பாரதிய ஜனதா கட்சி அரசியல்வாதிகள்
இந்திய அரசியல்வாதிகள்
9வது மக்களவை உறுப்பினர்கள்
10வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
தில்லி முதலமைச்சர்கள்
பாரதிய லோக் தளம்

பாரதிய லோக் தளம் (Bharatiya Lok Dal| BLD) (, ("இந்திய மக்கள் கட்சி") 1974 ஆண்டின் இறுதியில் இந்திரா காந்தி தலைமையிலான இந்திய தேசிய காங்கிரசு கட்சியை அனைத்திந்திய அளவில் வீழ்த்துவதற்காக 1974-இல் சுதந்திரா கட்சி, ஒடிசாவின் உத்கல் காங்கிரசு, பாரதிய கிரந்தி தளம், சம்யுக்த சோசலிஸ்ட் கட்சி, பிரஜா சோசலிஸ்ட் கட்சி போன்ற  ஏழு பெரிய வலதுசாரி அரசியல் கட்சிகள் ஒன்றாக இணைந்து உருவாக்கப்பட்டது. பாரதிய லோக் தள கட்சியின் தலைவராக சரண் சிங் நியமிக்கப்பட்டார்.

1975-1977 வரையிலான காலங்களில்  காங்கிரசில், இந்திரா காந்தியின் அரசு கொண்டு வந்த எமர்ஜென்சியை எதிர்த்து ஜெயபிரகாஷ் நாராயணன் அவர்கள் தலைமையில் 1977-இல் பாரதிய ஜனசங்கம் மற்றும் நிறுவன காங்கிரசு கட்சிகள் பாரதிய லோக் தளத்துடன் இணைந்து ஜனதா கட்சியை துவக்கினர்.

1977 இந்தியப் பொதுத் தேர்தலை சந்தித்த ஜனதா கட்சி, இந்திய தேசிய காங்கிரஸ் கட்சியை வீழ்த்தி, காங்கிரஸ் கட்சி அல்லாத இந்திய மத்திய அரசின் ஆட்சியை மொரார்ஜி தேசாய் தலைமையில் நிறுவப்பட்டது. 

இந்திய சுதந்திரத்திற்கு பின் 30 வருடங்களாக இந்தியாவை ஆண்ட காங்கிரஸ் ஆட்சியை வீழ்த்திய முதல் கட்சி என்ற பெருமை ஜனதா கட்சிக்கு உண்டு.

சரண் சிங்கின் மறைவிற்குப் பின்னர் பாரதிய லோக் தள கட்சியை அவரது அஜித் சிங், ராஷ்டிரிய லோக் தளம் என்று பெயர் மாற்றி கட்சியை நடத்தினார்.

மேற்கோள்கள்

இந்தியாவில் செயல்படாத அரசியல் கட்சிகள்
குற்றமே தண்டனை

குற்றமே தண்டனை  (Kuttrame Thandanai) என்பது 2016 ஆம் ஆண்டு வெளிவந்த தமிழ்த் திரைப்படமாகும். இப்படத்தின்  இயக்குநர் மணிகண்டன். எம் ஆவார். இத்திரைப்படத்தில் விதார்த், ஐஸ்வர்யா ராஜேஷ்  மற்றும் பலர் நடித்திருந்தனர். இத்திரைப்படத்தை டான் புரடக்சன், டிரைபல் ஆர்ட் புரடக்சன்ஸ் ஆகிய நிறுவனங்கள் தயாரித்தன.

கதை 
நாயகன் விதார்த்துக்கு கண் பார்வையில் சிக்கல். அவரது பார்வை வீச்சின் சுற்றளவு மிகவும் குறைவு. குழாய் வழியாகப் பார்ப்பதைப்போலதான் அவரால் பார்க்க முடியும். பக்கவாட்டுக் காட்சிகள் தெரியாது. படிப்படியாக அந்தப் பார்வைத் திறனும் மறைந்துவிடும், கண் மாற்று அறுவை சிகிச்சை செய்து கொள்வது மட்டுமே தீர்வாக இருக்கும் என்கிறார் மருத்துவர். இதற்கு அவரது வருமானத்துக்கு மீறிய பெரும் தொகை தேவைப்படுகிறது.

விதார்த் வசிக்கும் வீட்டின் எதிரில் கீழ்தளத்தில் வசிக்கிறார் ஐஸ்வர்யா. அவரது வீட்டுக்கு ரகுமானும் மற்றொரு இளைஞரும் அவ்வப் போது வந்து போகின்றனர். திடீரென ஒரு நாள் ஐஸ்வர்யா கொலை செய்யப்படுகிறார். அதன் பின்பு என்ன நடந்தது, கொலை செய்தது யார், இதற்கும் விதார்த்தின் கண் பிரச்சினை தீர்ந்ததா என்பதே கதை.

மேற்கோள்கள் 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
இளையராஜா இசையமைத்த திரைப்படங்கள்
கல்கி (1996 திரைப்படம்)

கல்கி (kalki) என்பது 1996 ஆம் ஆண்டு வெளிவந்த ஓர் இந்தியத் தமிழ் நாடகத் திரைப்படம் ஆகும்.  இந்திரைப்படத்தில் சுருதி, ரஹ்மான், பிரகாஷ் ராஜ், கீதா, ரேனுகா ஆகியோர் நடித்திருந்தனர். தேவா இத்திரைப்படத்திற்கு இசை அமைத்திருந்தார். இது கிரமகோ புரொடக்சன்ச் நிறுவனத்தால் உப தயாரிப்பு செய்யப்பட்டது. இத்திரைப்படமானது 1996 ஆம் ஆண்டின் தீபாவளி வெளியீடுகளில் ஒன்றாக வெளிவந்தது.

நடிகர்கள் 
 சுருதி - கல்கி 
 ரகுமான் - பரஞ்சோதி
 பிரகாஷ் ராஜ் - பிரகாஷ் 
 கீதா - செல்லம்மா
 ரேணுகா - கற்பகம்[4]
 பாத்திமா பாபு - கோகிலா
 எம். என். ராஜம் 
 காத்தாடி இராமமூர்த்தி 
 பிரியதர்ஷினி - கல்கியின் தோழி 
 தலைவாசல் விஜய் 
 வாசுகி
 மோகன் ராமன் 
 குழந்தை அனு
 வழக்கறிஞராக கே. எஸ். ரவிக்குமார் - (சிறப்புத் தோற்றம்)
 திரைப்படத் தயாரிப்பாளராக கே.பாலச்சந்தர் - (சிறப்புத் தோற்றம்)
 நடிகையாக சுவலட்சுமி - (சிறப்புத் தோற்றம்)

பாடல்கள் 
இத்திரைப்படத்திற்கு தேவா இசையமைத்திருந்தார். பாடல் வரிகளை இளந்தேவன் எழுதியிருந்தார்.

மேற்கோள்கள்

வெளி இணைப்புகள்

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
பிரகாஷ் ராஜ் நடித்த திரைப்படங்கள்
எம். என். ராஜம் நடித்த திரைப்படங்கள்
தலைவாசல் விஜய் நடித்த திரைப்படங்கள்
கே. பாலசந்தர் இயக்கிய தமிழ்த் திரைப்படங்கள்
ஆத்து இலுப்பை

ஆத்து இலுப்பை (MADHUCA NERIIFOLIA)  இது ஒரு பூக்கும் தாவர வகையில் இலுப்பை இனத்தில் அறியப்படும் மூலிகைத்தாவரம் ஆகும். இதன் குடும்பபெயர் செபொடிசு (Sapotaceae) என்பதாகும். இவை ஆசியப்பகுதியில் அமைந்துள்ள இலங்கை தீவுகளின் காடுகளில் ஒரு குறிப்பிட்ட இடத்தில் மட்டுமே காணப்படுகிறது.

மேற்கோள் 

 World Conservation Monitoring Centre 1998.  Madhuca neriifolia.   2006 IUCN Red List of Threatened Species.   Downloaded on 22 August 2007.

இலங்கைத் தாவரங்கள்
அருகிய தாவரங்கள்
அலிப்பூர், தில்லி

அலிப்பூர் (Alipur) இந்தியாவின் தில்லி நகரில் உள்ள  வடமேற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். பாவானா, நரேலா, புத்பூர், பாகோலி மற்றும் முக்மேல்பூர் போன்ற பகுதிகள் அலிப்பூரைச் சூழ்ந்துள்ளன. நரேலா தொகுதியில் அலிப்பூர் இடம்பெற்றுள்ளது. யிதேந்தர் கோகி மற்றும் சுனில் மான் ஆகியோருக்கிடையிலான குழுப்போர் அலிப்பூர் நகரில் தொடர்ந்து நடைபெறுகிறது. அதே நகரைச் சேர்ந்த இரண்டு குழுக்களும் அங்கு இதுவரையில் பல உயிர்களை பலிகொண்டுள்ளனர்.
.

மக்கள் தொகையியல்   
 
2001 ஆம் ஆண்டின் இந்திய மக்கள் தொகைக் கணக்கெடுப்பின்படி அலிப்பூரின்சு மக்கள்தொகை 16,623  நபர்கள் ஆகும். இம்மக்கள்தொகையில் 58% நபர்கள் ஆண்கள் மற்றும் 42% நபர்கள் பெண்களாவர். இவ்வூரின் எழுத்தறிவு சதவீதம் 68% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 37% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.

மேற்கோள்கள்

புற இணைப்புகள் 
 Alipur, Delhi at ''Wikimapia
 MSN Map

தில்லி சுற்றுப் பகுதிகள்
வடமேற்கு தில்லி மாவட்டத்திலுள்ள ஊர்களும் நகரங்களும்
பாக்கித்தான் பன்னாட்டு ஏயர்லைன்சு வானூர்தி 661

{{Infobox Aircraft occurrence
|name=பாக்கித்தான் பன்னாட்டு ஏயர்லைன்சு வானூர்தி 661Pakistan International Airlines Flight 661
|occurrence_type  = விபத்து
|image            =PIA ATR 42-500 Asuspine-12.jpg
|image_size =300
|caption          = விபத்துக்குள்ளான ஏபி பிஎச்ஒ (AP-BHO) வானூர்தி, 2011 இல் குவெட்டா சர்வதேச விமான நிலையத்தில் எடுக்கப்பட்ட புகைப்படம்.
|Date= 
|Type= செயலிழந்தது; விசாரணையின் கீழ்
|Site=ஹவேலியன் (Havelian), 
|Fatalities= 47 (அனைவரும்)
|Survivors=0
|Aircraft Type= ஏடிஆர் 42-500 (ATR 42-500)
|Aircraft Name= ATR"
|Operator=பாக்கித்தான் சர்வதேச ஏர்லைன்சு
|Tail Number=AP-BHO
|Passengers=42
|Crew=5
|Origin= சித்ரால் விமான நிலையம், சித்ரால், 
|Destination=பெனாசீர் பூட்டோ சர்வதேச விமான நிலையம், இசுலாமாபாத்|
|alt=|coordinates=|missing=|aircraft_name=|stopover=|stopover0=|last_stopover=|image_upright=}}

பாக்கித்தான் பன்னாட்டு ஏயர்லைன்சு வானூர்தி 661 (Pakistan International Airlines Flight 661) (PK661/PIA661), பாக்கித்தான் நாட்டின் கொடியைத் தாங்கிய பாக்கித்தான் சர்வதேச நிறுவனத்தால் இயக்கப்பட்டு வந்த உள்நாட்டு பயணிகள் வானூர்தி ஒன்று, பாக்கித்தானின் வடக்கு நகரமான சித்ராலில் (Chitral) இருந்து இசுலாமாபாத்திற்கு பயணச் சேவையில் ஈடுபட்டு வந்தது. ஏடிஆர் 42-500 (ATR 42-500) விமான வகையைச்சார்ந்த (பதிவு எண் ஏபி பிஎச்ஒ AP-BHO) இந்த வானூர்தி, 2016, டிசம்பர் 7 அன்று உள்ளூர் நேரப்படி மதியம் 03.30 மணியளவில், அபோத்தாபாத் மாவட்டத்தில்  (Abbottabad District) உள்ள ஹவேலியன் (Havelian) என்னும் இடத்தில், இசுலாமாபாத் விமானப் பாதையில் பயணம் மேற்கொண்டபோது அப்பிராந்திய மலைப்பகுதியில் விழுந்து நொறுங்கியது.PIA flight #PK661 crashes, 'bodies burned beyond recognition' (VIDEOS, PHOTOS) இந்த விபத்தில் 42 பயணிகளும், இரண்டு வான்படை தளபதிகள் உள்பட ஐந்து சேவைப் பணியாளர்களும் மொத்தம் 47 பேர்கள் (அனைவரும்) கொல்லப்பட்டனர். மேலும், பாக்கித்தானிய பாடகர், ஒளிப்பதிவு கலைஞர், தொலைக்காட்சிப் பிரபலர், போதகர், ஆடை வடிவமைப்பாளர், மற்றும் அவ்வப்போது நடிகர் என பல திறமைமிக்க 'ஜூனைட் ஜாம்ஷெட்' (Junaid Jamshed) என்பவரும், மற்றும் சித்ரால் மாவட்டத்தின் துணை ஆணையர் ஒருவரும் இவ்விபத்தில் பலியானது குறிப்பிடத்தக்கது.

 விமான விவரம் 
விபத்துக்குள்ளான இந்த வானூர்தி, ஏடிஆர் 42-500, வரிசை எண் 663, பதிவு ஏபி பிஎச்ஒ (AP-BHO) வகையை சார்ந்ததாகும். சம்பந்தப்பட்ட இவ் வானூர்தி, 2007 ஆம் ஆண்டு முதன்முதலாக, பாக்கித்தான் பன்னாட்டு ஏர்லைன்சு ((PIA) நிறுவனத்தில் புதியதாக ஒப்படைக்கப்பட்டது. 2009 ஆம் ஆண்டில், இந்த வானூர்தி லாகூர் நகரில் இறங்க முயன்றபோது போது சேதமடைந்திருந்தது, ஆனால் அதற்குப் பின்னர் சரி செய்யப்பட்டு சேவைக்கு திரும்பிம்பியது. மேலும் அது, 2014 ஆம் ஆண்டு அதன் இயந்திரம் தோல்வியுற்றது உறுதி செய்யப்பட்டது, ஆனால் இயந்திரம் மாற்றப்பட்டது பின்னர் பிரச்சினைகள் இருப்பதாக அறிவிக்கப்பட்டது. விபத்தில் சிக்கிய சமயம், பாக்கித்தான் பன்னாட்டு ஏர்லைன்சு ((PIA) கடற்படையில் இணைந்ததிலிருந்து 18,739 விமான மணி நேரம் ((18,739 flight hours'') சேவையில் ஈடுப்பட்டுள்ளது, மேலும், கடந்த 2016, அக்டோபர் இல் அதற்கான சான்றளிக்கப்பட்டுள்ளது.

மேற்கோள்கள் 

2016 இல் வானூர்தி விபத்துகளும் நிகழ்வுகளும்
இந்திய மக்கள்

இந்திய மக்கள் அல்லது இந்தியர் என்பவர் இந்திய நாட்டின் குடியுரிமை பெற்ற மக்களாவர். உலகில் அதிக மக்கள் எண்ணிக்கை கொண்ட நாடுகளின் வரிசையில் இந்தியா இரண்டாவது இடத்திலிருக்கிறது.

இந்தியர் என்பது இனம், மொழி என்பவற்றை அல்லாது, தேசியத்தை மட்டுமே குறிக்கும். இந்திய நாட்டில் பல இனத்தைச் சேர்ந்த, பல மொழிகளைப் பேசும் மக்கள் வாழ்கிறார்கள்.

இந்திய வம்சாவளி மக்கள் பலர் பல்வேறு காரணங்களுக்காக, உலகின் பல நாடுகளில் குடியேறி வாழ்கின்றார்கள். குறிப்பாக ஐக்கிய அரபு அமீரகம், தென் கிழக்கு ஆசியா, ஐக்கிய இராச்சியம், வட அமெரிக்கா, ஆஸ்திரேலியா, நியூசிலாந்து, தென் ஆபிரிக்கா, கரிபியன் தீவுகள், ஐரோப்பா ஆகிய இடங்களில் பெரும்பாலான இந்திய வம்சாவளி மக்கள் வாழ்கிறார்கள். வெளிநாடுகளில் வாழும் இந்திய வம்சாவளி மக்களின் தொகை அண்ணளவாக 12 மில்லியனிலிருந்து 20 மில்லியன் வரை இருக்கலாம் என மதிப்பிடப்பட்டுள்ளது.

மேற்கோள்கள்
இறப்பு விசாரணை அறிக்கை (இந்தியா)

இறப்பு விசாரணை அறிக்கை அல்லது மரண விசாரணை அறிக்கை அல்லது பிரேத விசாரணை அறிக்கை (Inquest report), இந்தியக் குற்றவியல் நடைமுறைச் சட்டம், 1973, பிரிவு 174-இன் படி, சந்தேகத்திற்கு முறையில் இறந்தவர் குறித்தான விசாரணை அறிக்கை காவல் துறை அதிகாரியால் பதிவு செய்யப்படும்.

தற்கொலை அல்லது பிறரால், அல்லது விலங்குகளால் அல்லது இயந்திரக் கருவியால், அல்லது விபத்தால், அல்லது சந்தேகத்திற்குரிய முறையில் இறந்தவரின் உடலை, இறந்தவரின் உறவினர்கள் அல்லது  அப்பகுதியில் வாழும் அல்லது தொழில் செய்யும் நான்கு நபர்கள் முன்னிலையில், காவல் துறை அதிகாரிகள் இறந்தவரின் உடலில் காணப்படும் எலும்பு முறிவுகள்,  தோற்காயம், கன்றிப்போன காயம், இரத்தம் கட்டிய உடற்பகுதிகள், ஆயுதங்களால் உடல் தாக்குண்டத்திற்கான அடையாளங்கள், இறந்தவரின் அங்க அடையாளங்கள், நிறம், உயரம், வயது, அணிந்திருந்த ஆடைகளின் நிறங்கள்  குறித்து அறிக்கையாக பதிவு செய்யப்படுகிறது. இறப்பு விசாரணை அறிக்கையில் காவல் துறை அதிகாரி மற்றும் நான்கு சாட்சிகளின் கையொப்பங்கள் பெற்று, இறப்பு விசாரணை அறிக்கையை  மாவட்ட நீதிபதி அல்லது உட்கோட்ட நீதிபதிக்கு அனுப்பப்படும்.

இறப்பு விசாரனை அறிக்கை பதிவு செய்த பின்னரே இறந்தவரின் உடலை காவல் துறையினரால், பிணக்கூறு ஆய்வுக்காக அரசு மருத்துவ மனைக்கு அனுப்பி வைக்கப்படும்.

திருமணமாக பெண்கள்
 திருமணமாகி ஏழு ஆண்டுகளுக்குள் எக்காரணத்தினாலும் தற்கொலை கொண்ட பெண்கள் விசயத்திலும் மற்றும்  திருமணமாகி ஏழு ஆண்டுகளுக்குள் இறந்த பெண்ணின் உறவினர்கள், அப்பெண்ணின் இறப்பில் சந்தேகம் இருப்பதாக காவல் துறையினரிடம் புகார் அளித்தால், காவல்துறையினர் கட்டாயமாக  இறப்பு விசாரணை அறிக்கை பதிவு செய்ய வேண்டும்.

இதனையும் காண்க
 முதல் தகவல் அறிக்கை
 பூஜ்ஜியம் முதல் தகவல் அறிக்கை

மேற்கோள்கள்

வெளி இணைப்புகள்
  Inquest report

குற்றவியல் சட்டம்
இறப்பு
கே. மாயத்தேவர்

கே. மாயத்தேவர் (K. Maya Thevar; 15 அக்டோபர் 1934 – 9 ஆகத்து 2022) எம் ஜி ஆர் புதிதாக துவக்கிய அஇஅதிமுக சார்பாக, 1973-ஆம் ஆண்டில் நடந்த இடைத்தேர்தலில் திண்டுக்கல் மக்களவைத் தொகுதியிலிருந்து இந்திய நாடாளுமன்ற மக்களவைக்கு தேர்ந்தெடுக்கப்பட்ட மெட்ராஸ் உயர்நீதிமன்ற வழக்கறிஞர் ஆவார். இவர் தான் அதிமுகவின் சின்னமான இரட்டை இலையை தேர்வு செய்தவர்.

இளமையும் கல்வியும்
பெரிய கருப்பத் தேவர்-பெருமாயி இணையருக்கு 15 அக்டோபர் 1935-இல் உசிலம்பட்டி அருகே டி. உச்சப்பட்டி கிராமத்தில் பிறந்த மாயத்தேவர், பள்ளிக் கல்வியை பாளையங்கோட்டை தூய சவேரியார் மேனிலைப் பள்ளியிலும், இளநிலை மற்றும் முதுநிலைப் பட்டப்படிப்புகளை சென்னை பச்சையப்பன் கல்லூரியிலும், சட்டக்கல்வியை  சென்னை சட்டக் கல்லூரியிலும் படித்தவர். பின்னர் சென்னை உயர்நீதிமன்றத்தில் வழக்குகறிஞராக பணிபுரிந்தவர்.

அரசியல்
ஐந்தாவது மக்களவைக்கு, 1973-ஆம் ஆண்டில் நடந்த இடைத்தேர்தலில், திண்டுக்கல் மக்களவைத் தொகுதிலிருந்து இந்திய நாடாளுமன்ற மக்களவைக்கு, அனைத்திந்திய அண்ணா திராவிட முன்னேற்றக் கழகம் கட்சியின் சார்பாக வென்றவர். பின்னர் ஆறாவது மக்களவைக்கு 1977-ஆம் ஆண்டில் மீண்டும் அதே தொகுதியிலிருந்து திராவிட முன்னேற்றக் கழகம் சார்பாக நின்று வென்றவர்.

மேற்கோள்கள்

வெளி இணைப்புகள்
இரட்டை இலைச் சின்னத்தை இடம்பெறச் செய்தவர் யார்?

1934 பிறப்புகள்
2022 இறப்புகள்
மதுரை மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
நாடாளுமன்ற தி. மு. க. உறுப்பினர்கள்
நாடாளுமன்ற அ. தி. மு. க. உறுப்பினர்கள்
5வது மக்களவை உறுப்பினர்கள்
6வது மக்களவை உறுப்பினர்கள்
7வது மக்களவை உறுப்பினர்கள்
மஞ்சிமா மோகன்

மஞ்சிமா மோகன்  () என்பவர் ஒரு இந்திய திரைப்பட நடிகை ஆவார். இவர் மலையாளம், தெலுங்கு, தமிழ் திரைப்படங்களில் நடித்துகொண்டிருக்கிறார். இவர் கேரளத்தின் பாலக்காட்டை பூர்வீகமாகக் கொண்டவர். இவர் தன் திரைப்பட வாழ்வை 1990 களின் இறுதியில் 2000 த்தின் துவக்கத்தில் குழந்தை நட்சத்திரமாக துவக்கினார்.

தனிப்பட்ட வாழ்க்கை 
மஞ்சிமா மோகனின் பெற்றோர் திரைப்பட ஒளிப்பதிவாளர் விப்பின் மோகன் மற்றும் நடனக்கலைஞர் கலாமண்டலம் கிரிஜா ஆகியோராவர். இவர் கேரளத்தின் திருவனந்தபுரத்தில் நிர்மலா பவன் மேல்நிலைப்பள்ளியில் 12 வகுப்புவரை படித்தார். இவர் சென்னை  ஸ்டெல்லா மேரிஸ் கல்லூரியில் கணிதவியலில் இளங்கலை பட்டம் முடித்தார். நடிகர் கவுதம் கார்த்திக்கை திருமணம் செய்துள்ளார்.

திரைப்பட வாழ்வு 
இவருக்கு நடிப்பில் ஆர்வம் இருந்தபோதிலும், "தனக்கு நம்பிக்கை இருக்கவில்லை" என குறிப்பிட்டுள்ளார். படத்தில் நடிக்க துவங்கியபோது அது திகிலூட்டுவதாக இருந்ததாக குறிப்பிட்டுள்ளார். ஜி. பிரஜாத் இயக்கத்தில் வினித் ஸ்ரீநிவாசனின் திரைக்கதையில் ஒரு வடக்கன் செல்பி படத்தில், முன்னணி பெண் பாத்திரத்தில் நடித்தார்.

ஒரு வடக்கன் செல்பி படம் வெளியானதைத் தொடர்ந்து, மஞ்சிமா தனது தனது முதல் தமிழ்த் திரைப்படமான கௌதம் மேனனின் இயக்கத்தில் அச்சம் என்பது மடமையடா படத்தில் அறிமுகமானார்.

திரைப்படங்கள் 

|}

மேற்கோள் 

1993 பிறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
பாலக்காடு மாவட்ட நபர்கள்
தேவ காந்த பருவா

தேவ காந்த பருவா (Dev Kant Barooah - D K Barooah) (22 பிப்ரவரி 1914 – 28 சனவரி 1996), இந்தியாவின் அசாம் மாநிலத்தைச் சேர்ந்த இவர்,  நெருக்கடி நிலையின் போது இந்திய தேசிய காங்கிரசு கட்சியின் தேசியத் தலைவராக (1975–77)  இருந்தவர். 1974-ஆண்டுகளில் இந்தியாவின் பிரதமராக இருந்த இந்திராகாந்தியைப் புகழ்பாடும் விதமாக, இந்தியாவே  இந்திரா. இந்திராவே இந்தியா (India is Indira. Indira is India.)  என்ற முழக்கத்தை முதலில் முழங்கியவர். 1977-இல் 6வது மக்களவைக்கு நௌகாங்  மக்களவைத் தொகுதியிலிருந்து, இந்திய நாடாளுமன்ற மக்களவைக்குத் தேர்ந்தெடுக்கப்பட்டவர்.

1 பிப்ரவரி 1971 முதல் 4 பிப்ரவரி 1973 முடிய பிகார் மாநிலத்தின் ஆளுநராகச் செயல்பட்டவர்.

மேற்கோள்கள்

வெளி இணைப்புகள் 
https://web.archive.org/web/20060301035614/http://www.ntu.edu.sg/idss/publications/WorkingPapers/WP103.pdf

1914 பிறப்புகள்
1996 இறப்புகள்
6வது மக்களவை உறுப்பினர்கள்
1ஆவது மக்களவை உறுப்பினர்கள்
பீகார் ஆளுநர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சுந்தர்லால் பட்வா

சுந்தர்லால் பட்வா (Sunder Lal Patwa)  (பிறப்பு: 11 நவம்பர் 1924)  இந்திய அரசியல்வாதியும், மத்தியப் பிரதேச மாநில முதலமைச்சராக இருமுறையும், இந்தியக் குடியரசின் அமைச்சரவையிலும்  பதவி வகித்தவர் ஆவார்.

வகித்த பதவிகள்
அரசியல் மற்றும் அரசில் சுந்தர்லால் பட்வா வகித்த பதவிகள்;

1957-67, 1977–97 மற்றும் 1998 – மத்தியப் பிரதேச சட்டமன்ற உறுப்பினர் (மூன்று முறை)
1957-67 – தலைமைக் கொறடா, எதிர் கட்சி, மத்தியப் பிரதேச சட்டமன்றம்
1975 – பொதுச் செயலாளர், பாரதீய ஜனசங்கம் 
1977 –  செயற் குழு உறுப்பினர் ஜனதா கட்சி
 சனவரி 1980 - பிப்ரவரி 1980, மார்ச் 1990 - டிசம்பர் 1992 – முதலமைச்சர், மத்தியப் பிரதேசம் (இரண்டு முறை)
1980-85 – எதிர்கட்சித் தலைவர், மத்தியப் பிரதேச சட்டமன்றம்
1986 – மத்தியப் பிரதேச மாநில பாரதிய ஜனதா கட்சி தலைவர். 
1997 – 11வது மக்களவை உறுப்பினர்
1999 – 13வது மக்களவை உறுப்பினர் 
13 அக்டோபர் 1999 – 30 செப்டம்பர் 2000 – ஊரக வளர்ச்சித் துறை அமைச்சர், இந்தியக் குடியரசின் அமைச்சரவை
30 செப்டம்பர் 2000 – 7 நவம்பர் 2000 -  வேதிப்பொருட்கள் மற்றும் உரத்துறை அமைச்சர், இந்திய குடியரசின் அமைச்சரவை
7 நவம்பர் 2000 – 1 செப்டம்பர் 2001 - சுரங்கத் துறை அமைச்சர், இந்திய குடியரசின் அமைச்சரவை

பாரதிய ஜனசங்கம் கட்சியின் தலைவராக இருந்த சுந்தர்லால் பட்வா,  20 சனவரி 1980  முதல் 17 பிப்ரவரி 1980 முடிய ஜனதா கட்சியின் உறுப்பினராகவும், 5 மார்ச் 1990 முதல் 15 டிசம்பர் 1992 முடிய பாரதிய ஜனதா கட்சியின் தலைவராகவும் இருந்தவர்.

இதனையும் காண்க
 பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள்

1924 பிறப்புகள்
11வது மக்களவை உறுப்பினர்கள்
13வது மக்களவை உறுப்பினர்கள்
மத்தியப் பிரதேச முதலமைச்சர்கள்
மத்தியப் பிரதேச நபர்கள்
2016 இறப்புகள்
பாரதிய ஜனதா கட்சி அரசியல்வாதிகள்
வர்தா புயல்

அதி தீவிர வர்தா புயலானது வடக்கு இந்தியப் பெருங்கடலின் மேலாக 2016ல் நிகழ்ந்த  ஒரு வெப்ப மண்டலச் சூறாவளி ஆகும். திசம்பர் 12ஆம் தேதி சென்னைக்கு அருகே கரையைக் கடந்த இப்புயலானது, திசம்பர் 13 ஆம் தேதி கர்நாடக மாநில நிலப் பரப்பைத் தாண்டி அரபிக் கடலில் குறைந்த காற்றழுத்த தாழ்வு மண்டலமாக மாறி வலுவிழந்தது.. இது 2016 வடகிழக்குப் பருவமழைக் காலத்தில் நிகழும் நான்காவது புயலாகும்.

திசம்பர் 3ஆம் தேதி மலேசியத் தீபகற்பத்தின் அருகே குறைந்த காற்றழுத்த மண்டலமாக உருவாகிய இப்புயலனது, திசம்பர் 6ஆம் தேதி காற்றழுத்த தாழ்வு நிலையாக மாறியது. தொடர்ந்து அடுத்த நாள் தீவிர காற்றழுத்த தாழ்வு மண்டலமாக மாறிய இது, திசம்பர் 8ஆம் தேதி அந்தமான் நிக்கோபார் தீவுகளைத் தாண்டி புயலாக வலுப்பெற்றது. தொடர்ந்து மேற்கு நோக்கி நகர்ந்து வந்த இப்புயலானது திசம்பர் 9ஆம் தேதி தீவிர புயலாக மாறியது. 11 திசம்பர் அன்று அதி தீவிர புயலாக மாறும் முன் காற்றின் வேகம்  ஆகவும், மத்திய அழுத்தம்  ஆகவும் இருந்தது. தீவிர புயலாக வலுவிழந்த இப்புயலானது சென்னைக்கு அருகே திசம்பர் 12 ஆம் தேதி கரையைக் கடந்தது. 

இப்புயலுக்கு சிவப்பு ரோஜா எனப் பொருள்படும் வர்தா என்ற பெயர் பாகிஸ்தானால் பரிந்துரைக்கப்பட்டது.

புயலின் வழித்தடம் 
 12 டிசம்பர் அன்று மாலையில் மிதமான மழைப்பொழிவு ஆரம்பித்து, இரவு தீவிரமாகும் என கணிக்கப்பட்டது. சென்னை, காஞ்சிபுரம், திருவள்ளூர் ஆகிய மூன்று மாவட்டங்களில் மழைப்பொழிவு இருக்கும் என வானிலை ஆய்வு நடுவம் அறிவித்தது.
 வர்தா புயல் டிசம்பர் 12 அன்று பிற்பகலில் சென்னைக்கருகே கரையைக் கடக்கும் என சென்னை வானிலை நடுவம் தெரிவித்தது. அப்போது மணிக்கு 80 - 90 கி.மீ. எனும் வேகத்துடன் காற்று வீசும் எனவும் தெரிவிக்கப்பட்டது. டிசம்பர் 12 அன்று காலையில் தொடங்கும் மழை படிப்படியாக அதிகரித்து, மறுநாள் வரை நீடிக்கும் என சென்னையிலுள்ள வட்டார புயல் எச்சரிக்கை நடுவம் அறிவித்தது. சென்னை, திருவள்ளூர், காஞ்சிபுரம் மாவட்டங்களில் இவ்விதமாக மழைப்பொழிவு இருக்கும் எனவும் தெரிவிக்கப்பட்டது. 
 சென்னை, காஞ்சிபுரம், திருவள்ளூர், விழுப்புரம், கடலூர் மாவட்டங்களிலுள்ள பள்ளி, கல்லூரிகளுக்கு டிசம்பர் 12 அன்றைக்கு விடுமுறை அறிவிக்கப்பட்டது.
 சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 58 மில்லி மீட்டர் எனும் அளவாக பதிவாகியது.
 சென்னையில் தொடர்ந்து மழை பெய்ததால், மீனம்பாக்கம் வானூர்தி நிலையத்தில் தரையிறங்க வேண்டிய 25 விமானங்கள் வேறு நகரங்களுக்கு திருப்பி விடப்பட்டன.
 சென்னையில் புறநகர் தொடருந்து சேவைகள் அனைத்தும் தற்காலிகமாக நிறுத்தப்பட்டன.

மேற்கோள்கள்

வெளியிணைப்புகள்
 'வர்தா' புயலின் வழித்தடம்

இந்தியாவில் சூறாவளிகள்‎
2016 நிகழ்வுகள்
இந்தோர் அரசு

இந்தோர் அரசு அல்லது ஹோல்கர் அரசு (Indore State or Holkar State),பிரித்தானிய இந்தியாவுக்கு கட்டுப்பட்ட மராத்திய ஓல்கர் வம்சத்தவர்கள் கி பி 1818 முதல் இந்தூர் அரசை ஆண்ட மன்னர் அரசாகும்.

தற்கால மத்தியப் பிரதேசத்தில் அமைந்த இந்தூர் அரசு, 1931-இல் மொத்தப் பரப்பளவு 24,605 சதுர கிலோ மீட்டரும், 3,368 கிராமங்களும், 1,325,089 மக்கள் தொகையும் கொண்டிருந்தது. இந்தூர் அரசின் முதல் தலைநகராக மஹேஷ்வர் நகரம் விளங்கியது. பின்னர் இந்தூருக்கு மாற்றப்பட்டது. பிற முக்கிய நகரங்கள் கார்கோன், பர்வாஹா மற்றும் பான்புரா ஆகும். 

இந்தூர் நகரம் மத்திய இந்தியாவின் முக்கிய வணிக மையமாகவும், படைகளின் பாசறையாகவும் விளங்கியது.

வரலாறு
ஓல்கர் வம்சத்தின் நிறுவனரும், மராத்தியப் படைத்தலைவரும் ஆன மல்ஹர் ராவ் ஓல்கருக்கு,  மராத்தியப் பேரரசின் பேஷ்வா வழங்கிய இந்தூர் மற்றும் 28 சிறு நிலப்பரப்புகளைக் கொண்டு, 29 சூலை 1732-இல் இந்தூர் அரசை நிறுவினார். இவரது மருமகள் அகில்யாபாய் ஓல்கர் ஆவார்.
 மூன்றாம் ஆங்கிலேய மராட்டியப் போரில் மராத்திய ஓல்கர் தோல்வி கண்ட பின்னர், பிரித்தானிய இந்தியாவுடன் மராத்திய இந்தூர் அரசு 6 சனவரி 1818-இல் செய்து கொண்ட உடன்படிக்கையின் படி, பிரித்தானிய இந்திய அரசின் பாதுக்காப்பிற்குட்பட்ட, சுதேச சமஸ்தானமாக விளங்கியது. இந்தூர் அரசின் தலைநகர் மஹேஷ்வர் நகரத்திலிருந்து இந்தூர் நகரத்திற்கு 3 நவம்பர் 1818-இல் மாற்றப்பட்டது.

இந்திய விடுதலைக்கு பின்னர்

1947-இல் இந்திய விடுதலைக்குப் பின்னர்  இந்தூர் அரசு சுதேச சமஸ்தானங்களை இந்தியாவுடன் இணைக்கும் உடன்படிக்கையில், இந்தூர் அரசின் இறுதி மன்னர் யஷ்வந்த்ராவ் ஓல்கர் 1 சனவரி 1950-இல் கையொப்பமிட்டார்.

இந்தூர் அரசின் ஆட்சியாளர்கள்
பிரித்தானிய இந்தியாவின் அரச நிர்வாகம், இந்தூர் மன்னர்களுக்கு 19 பீரங்கி குண்டுகள் முழங்கி மரியாதை செய்தனர்.

இதனையும் காண்க
 இந்தூர் முகமை
 மன்னர் அரசு (பிரித்தானிய இந்தியா)
 ஓல்கர் வம்சம்
 இந்திய மன்னராட்சி அரசுகளின் பட்டியல்
 மராத்திய அரச குலங்கள் மற்றும் அரசுகள் பட்டியல் 
 இந்தியாவின் அரசியல் ஒருங்கிணைப்பு 
 போபால் இராச்சியம்
 குவாலியர் அரசு

படக்காட்சிகள்

மேற்கோள்கள்

வெளி இணைப்புகள்

The Fabulous Cars of the Holkars of Indore
Santa Ana's Richest Resident, The Maharajah of Indore 
Royal Family of Indore

 
மத்தியப் பிரதேச வரலாறு
இந்தியாவின் மன்னராட்சிகள்
இந்தோர் மாவட்டம்
போபால் இராச்சியம்

போபால் இராச்சியம் (Bhopal State), தற்கால இந்தியாவின் மத்தியப் பிரதேச மாநிலத்தின் போபால் பகுதிகளை 1707 முதல் 1947 முடிய ஆப்கானிய  பஷ்தூன் இன இசுலாமிய நவாப்புகளால்  ஆளப்பட்டது.

பிரித்தானியப் பேரரசின் ஆட்சிக் காலத்தில் துணைப்படைத் திட்டத்தின் கீழ், போபால் இராச்சியம், போபால் முகமையில் 1818 முதல் சுதேச சமஸ்தானமாக விளங்கியது. இந்தியப் பிரிவினைக்குப் பின்னர் இந்தியாவின் அரசியல் ஒருங்கிணைப்புத் திட்டத்தின்படி 30 ஏப்ரல் 1949 அன்று இந்திய அரசுடன் இணைக்கப்பட்டது.

வரலாறு
முகலாயப் பேரரசின் போபால் பகுதியின் படைத்தலைவராக இருந்த ஆப்கானிய பஷ்தூன் இனத்தவரான  தோஸ்த் முகமது கான்   என்பவர், 1707-இல் போபால் இராச்சியத்தை நிறுவி போபால் நவாப் ஆனார்.

இந்த இராச்சியத்தின் இறுதி நவாப் ஹமிதுல்லா கான் என்பவர் 1926 முதல் 1949 முடிய ஆண்டார். 
1819 முதல் 1926 முடிய போபால் இராச்சியத்தை நான்கு அரச குல பெண்கள் ஆண்டனர்.

இந்தியாவுடன் இணைப்பிற்குப் பின் போபால் அரசு
இந்தியாவுடன் இணைந்த  போபால் இராச்சியத்தின் முதலமைச்சராக  சங்கர் தயாள் சர்மா 1949 முதல் 1956 முடிய பணியாற்றினார். 1956-இல் புதிதாக உருவாக்கப்பட்ட  மத்தியப் பிரதேச மாநிலத்துடன் போபால்  இராச்சியம் இணைக்கப்பட்டது.

போபால் இராச்சிய ஆட்சியாளர்கள் 

 நவாப் தோஸ்த் முகமது கான் (1707–1728)
 நவாப்  யர் முகமது கான் (1728–1742)
 நவாப்  பைசு முகமது கான்  (1742–1777)
 நவாப் ஹயத் முகமது கான் (1777–1807)
 நவாப் கௌஸ் முகமது கான் (1807–1826)
 நவாப் வசீர் முகமது கான்    (1807–1816)
 நவாப் நாசர் முகமது கான் (வசீர் முகமது கானின் மகன்)  (1816–1819)
 குத்சியா பேகம் (கௌஸ் முகமதின் மகள் & நாசர் முகமது கானின் மனைவி)  (1819–1837)
 நவாப் ஜகாங்கீர் முகமது கான்  (1837–1844)
  ஜெகான் பேகம்  (1844–1860 மற்றும் 1868–1901)
 கைகுஸ்ரூ பேகம் (1901–1926)
 நவாப் ஹமிதுல்லா கான் (1926–1949)

இதனையும் காண்க
 போபால் முகமை
 இந்தூர் அரசு
 குவாலியர் அரசு
 மன்னர் அரசு (பிரித்தானிய இந்தியா)
 இந்திய மன்னராட்சி அரசுகளின் பட்டியல்
 இந்தியாவின் அரசியல் ஒருங்கிணைப்பு
 பட்டோடி நவாப்

மேற்கோள்கள்

வெளி இணைப்புகள்

 Genealogy of Bhopal Queensland University
 Bhopal History and gealogy – Royal Ark

மேலும் படிக்க
 A brief history of the Bhopal principality in Central India : from the period of its foundation, about one hundred and fifty years ago, to the present time; by Maj. William Hough, 1865.
 The Taj-ul Ikbal Tarikh Bhopal, Or, The History of Bhopal, by Shah Jahan Begum, H. C. Barstow. Published by Thacker, Spink, Simla, 1876.
 The life and works of Muhammad Siddiq Hasan Khan, Nawab of Bhopal, 1248–1307 (1832–1890), by Saeedullah. Published by Sh. Muhammad Ashraf, 1973.
The Begums of Bhopal: A Dynasty of Women Rulers in Raj India, by Shahraryar M. Khan. Published by I. B.Tauris, London, 2000. . Excerpts

மத்தியப் பிரதேச வரலாறு
இந்தியாவின் மன்னராட்சிகள்
போபால் மாவட்டம்
கே. எஸ். இராமசாமி கவுண்டர்

இராமசாமி கவுண்டர் (K. S. Ramaswamy Gounder) (பிறப்பு: 1922 - மறைவு: 4 டிசம்பர் 2004), இந்திய தேசிய காங்கிரசு கட்சியின் சார்பாக, கோபிசெட்டிப்பாளையம் மக்களவைத் தொகுதியிலிருந்து, 1957 மற்றும் 1977-ஆம் ஆண்டுகளில்  இரண்டு முறை  நாடாளுமன்ற மக்களவை உறுப்பினராக தேர்ந்தெடுக்கப்பட்டவர்.

இந்திராகாந்தி அமைச்சரவையில் உள்துறை, கல்வி மற்றும் சமூக நலத்துறை அமைச்சகங்களில்   துணை அமைச்சராக பணியாற்றியவர்.
மேலும் தமிழ்நாட்டிலிருந்து  நாடாளுமன்ற மாநிலங்களவை உறுப்பினராக 1962 முதல் 1974 முடிய பணியாற்றியவர்.

மேற்கோள்கள்

2004 இறப்புகள்
1922 பிறப்புகள்
2ஆவது மக்களவை உறுப்பினர்கள்
6வது மக்களவை உறுப்பினர்கள்
இந்திய விடுதலைப் போராட்ட வீரர்கள்
இந்திய தேசிய காங்கிரஸ் அரசியல்வாதிகள்
காந்தியவாதிகள்
ஈரோடு மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
எம். ஆர். இலக்குமிநாராயணன்

எம். ஆர். இலக்குமிநாராயணன்  இந்திய தேசிய காங்கிரசு கட்சியின் சார்பாக திண்டிவனம் மக்களவைத் தொகுதியிலிருந்து  1971 மற்றும் 1977 ஆகிய ஆண்டுகளில் 5வது மற்றும் 6வது இந்திய மக்களவைக்கு  இரண்டு முறை தொடர்ந்து வெற்றி பெற்றவர்.

மேற்கோள்கள் 

5வது மக்களவை உறுப்பினர்கள்
6வது மக்களவை உறுப்பினர்கள்
கடலூர் மாவட்ட நபர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
கே. டி. கோசல்ராம்

கே. டி. கோசல்ராம் (K. T. Kosalram) தமிழ்நாட்டின் திருச்செந்தூர்  மக்களவைத்  தொகுதியிலிருந்து 1977, 1980 மற்றும் 1984ஆம் ஆண்டுகளில் நடந்த இந்தியப் பொதுத் தேர்தல்களில் இந்திய தேசிய காங்கிரசு கட்சியின் சார்பாக மூன்று முறை போட்டியிட்டு வென்றவர்.

மேற்கோள்கள் 

6வது மக்களவை உறுப்பினர்கள்
7வது மக்களவை உறுப்பினர்கள்
8வது மக்களவை உறுப்பினர்கள்
தூத்துக்குடி மாவட்ட நபர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
1915 பிறப்புகள்
1985 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
1 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
பி. கண்ணன் (அரசியல்வாதி)

பி. கண்ணன் (P. Kannan) (1939 – 16 செப்டம்பர் 2016) தமிழ்நாட்டின் திருச்செங்கோடு மக்களவைத் தொகுதியிலிருந்து 6வது மற்றும் 8வது மக்களவைக்கு, முறையே 1977 மற்றும் 1984ஆம்  ஆண்டுகளில் இந்திய நாடாளுமன்ற மக்களவைக்கு நடைபெற்ற பொதுத் தேர்தல்களில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வென்றவர். 2016-இல் தமது 77வது அகவையில் காலமானவர்.

மேற்கோள்கள் 

1939 பிறப்புகள்
2016 இறப்புகள்
6வது மக்களவை உறுப்பினர்கள்
8வது மக்களவை உறுப்பினர்கள்
நாமக்கல் மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
கே. ஏ. இராஜன்

கே. ஏ. இராஜன் கேரளாவின் திருச்சூர் பகுதி இந்தியப் பொதுவுடமைக் கட்சியின் அரசியல்வாதி ஆவார். திருச்சூர் மக்களவைத் தொகுதியிலிருந்து 1977 மற்றும் 1980 இந்தியப் பொதுத் தேர்தல்களில் வென்று, இரண்டு முறை இந்திய நாடாளுமன்ற மக்களவையின் உறுப்பினராகச் செயல்பட்டவர்.

மேற்கோள்கள்

6வது மக்களவை உறுப்பினர்கள்
7வது மக்களவை உறுப்பினர்கள்
திருச்சூர் மாவட்ட நபர்கள்
கேரள அரசியல்வாதிகள்
டி. பி. இராமகிருஷ்ணன்

டி. பி. இராமகிருஷ்ணன் (T. P. Ramakrishnan)  (பிறப்பு: 1949) கேரளாவின்  பேராம்பிரா  பகுதியின் இந்திய பொதுவுடமைக் கட்சி (மார்க்சிஸ்ட்) சேர்ந்த கேரள அரசியல்வாதி ஆவார். இவர் கேரள அரசின் கலால் துறை அமைச்சராக பணியாற்றியவர்.

மேற்கோள்கள்

வெளி இணைப்புகள்

கேரள அரசியல்வாதிகள்
கோழிக்கோடு மாவட்ட நபர்கள்
1949 பிறப்புகள்
கேரள சட்டமன்ற உறுப்பினர்கள்
6வது மக்களவை உறுப்பினர்கள்
வாழும் நபர்கள்
ரவாத்

ரவாத் (Rawat) பாகிஸ்தான் நாட்டின் பஞ்சாப் மாகானத்தின் இராவல்பிண்டி மாவட்டத்தின் வடக்கே முர்ரீ வருவாய் வட்டத்தில் அமைந்த  கிராமம் ஆகும். இக்கிராமம்  வடமேற்கு எல்லைப்புற மாகாணம் மற்றும் இந்தியாவின் காஷ்மீரின் எல்லையை ஒட்டி அமைந்துள்ளது.பர்பன் எனும் சுற்றுலாத்தலம் ரவாத் கிராமத்தில் உள்ளது.

மேலும் காண்க

மேற்கோள்கள்

இராவல்பிண்டி மாவட்டம்
ரிவாத் மக்கள்

ரிவாத் மக்கள் (Riwat) பாகிஸ்தான் பஞ்சாப் மாநிலத்தில், வடமேற்கு எல்லைப்புற மாகாணம் மற்றும் இந்தியாவின் காஷ்மீர் சந்திக்கும் மலைப்பகுதியில் அமைந்த ரவாத் எனுமிடத்தில் 19 இலட்சம்  (1.9 மில்லியன்) ஆண்டுகளுக்கு முன்னர் வாழ்ந்த கீழ் பழைய கற்கால மனிதர்களை குறிப்பிடுகிறது.

19 இலட்சம் ஆண்டுகளுக்கு முன்னர் ஆப்பிரிக்காவிலிருந்து குடிபெயர்ந்து பாகிஸ்தானின் ரவாத் பகுதியில் வாழ்ந்தாக கருதப்படும் ரிவாத் மக்களைப் பற்றிய குறிப்புகள், 1983-இல் தொல்லியல் அகழ்வாராய்ச்சியாளர்களால் கண்டு பிடிக்கப்பட்டது. இத்தொல்லியல் களங்களின் காலம் குறித்த ஆய்வுகள் தொடர்ந்து செய்யப்பட்டு வருகின்றன.

1983 ஆம் ஆண்டில் இப்பகுதியில் வாழ்ந்த ரிவாத் மக்கள் பயன்படுத்தியதாகப் கருதப்படும் படிகக் கல்லால் ஆன கைவினை பொருட்கள் கிடைத்துள்ளது. மேலும் ரிவாத் அகழ்வாராய்ச்சிப் பகுதி எண் 55-இல், 45,000 ஆண்டுகளுக்கு முன்னர் மக்கள் வாழ்ந்த பகுதி கண்டுபிடிக்கப்பட்டுள்ளது.

மேற்கோள்கள் 

B. Bower, Early Tool Making: An Asian Connection, Science News (1988).
Rendell, H. and Dennell, R.W. 1987 Thermoluminescence Dating of an Upper Pleistocene Site, Northern Pakistan.  Geoarchaeology 2, 63-67.
Roy Larick and Russell L. Ciochon, The African Emergence and Early Asian Dispersals of the Genus Homo, American Scientist (1996)
R. W. Dennell, H. M. Rendell and E. Hailwood,  Late Pliocene Artefacts from Northern Pakistan , Current Anthropology, Vol. 29, No. 3 (Jun., 1988), pp. 495–498
R. W. Dennell, H. M. Rendell, M. Halim, E. Moth, "A 45,000-Years-Old open-air Paleolithic Site at Riwat, Northern Pakistan", Journal of Field Archaeology, Vol. 19, No. 1. (Spring, 1992), pp. 17–33.

மேலும் காண்க 
 சோவனிக கலாசாரம்
 ரவாத்

பாக்கித்தான் வரலாறு